Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 764/12/4401	Komárno, 13.8.2014
EEČ : 2-30-142-2014

U Z N E S E N I E

Trestná vec:	obvinená XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 22.1.2013, spisová značka 1 Pv 764/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11. decembra 2012 okolo 10.15 hod. po ceste XXXXX za obcou XXXXX riadila osobné motorové vozidlo zn. VW Golf EČ: XXXXX pričom v dôsledku toho, že rýchlosť svojej jazdy neprispôsobila poveternostným podmienkam, nedodržala bezpečnostný odstup za pred ňou jazdiacim vozidlom, ktoré náhle zabrzdilo, a na zasneženej vozovke bola nútená strhnúť riadenie doprava, narazila do svetelného zabezpečovacieho zariadenia s aktívnou signalizáciou, pričom došlo k jeho vyvaleniu zo zeme, pričom uvedeným konaním pre XXXXX spôsobila škodu vo výške 2.259,50 Eur.
Uznesením prokurátora Okresnej prokuratúry Komárno zo dňa 22.1.2013, spisová značka 1 Pv 764/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Prokurátorka Okresnej prokuratúry Komárno dňa 22.1.2013 pod sp. zn. 1 Pv  764/12/4401 - 4 postupom podľa § 216 odsek 1 Trestného poriadku podmienečne zastavila trestné stíhanie voči obvinenej XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, ktorého sa dopustila na skutkovom základe, že dňa 11. decembra 2012 okolo 10.15 hod. po ceste XXXXX za obcou XXXXX riadila osobné motorové vozidlo zn. VW Golf EČ: XXXXX pričom v dôsledku toho, že rýchlosť svojej jazdy neprispôsobila poveternostným podmienkam, nedodržala bezpečnostný odstup za pred ňou jazdiacim vozidlom, ktoré náhle zabrzdilo, a na zasneženej vozovke bola nútená strhnúť riadenie doprava, narazila do svetelného zabezpečovacieho zariadenia s aktívnou signalizáciou, pričom došlo k jeho vyvaleniu zo zeme, pričom uvedeným konaním pre XXXXX spôsobila škodu vo výške 2.259,50 Eur.  

Podľa § 216 odsek 2 Trestného poriadku sa určila skúšobná doba na dobu 18 mesiacov.

Uznesenie nadobudlo právoplatnosť 29.1.2013.

Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil, inak rozhodne a to prípadne počas skúšobnej doby,  že sa v trestnom stíhaní pokračuje.

Skúšobná doba podmienečne zastaveného trestného stíhania obvinenej uplynula dňom 29.7.2014.

Na obvinenú bola zabezpečená správa z miesta bydliska, odpis z registra trestov a výpis z evidenčnej karty vodiča, pričom bolo zistené, že v skúšobnej dobe podmienečne zastaveného trestného stíhania viedla riadny život až na jeden priestupok v doprave, ktorého sa dopustila 4.5.2014 prekročením zákonom povolenej rýchlosti, za ktorú jej bola uložená minimálna pokuta vo výške 20.- Eur.

Keďže sa jedná o menej závažný priestupok (vzhľadom na výšku pokuty) mám za to, že možno rozhodnúť o jej osvedčení sa v skúšobnej dobe.

Vzhľadom na vyššie uvedené skutočnosti bolo na mieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka